钦定古今图书集成/明伦汇编/氏族典/第404卷 > 《廖用贤尚友录》 > 楚衍
## 钦定古今图书集成/明伦汇编/氏族典/第404卷 > 《廖用贤尚友录》 > 楚衍

按《宋史楚衍传》：“衍，开封胙城人。少通四声字母，里中
以先生目之。衍于九章、缉古、缀术、海岛诸算经，尢得
其妙。明相法及聿斯经，善推步阴阳星历之数，间语
休咎无不中。自陈试宣明历，补司天监学生，迁保章
正。天圣初，授灵台郎，制《崇天历》，进司天监丞，入隶翰
林天文。皇祐中，同造《司辰星漏历》十二卷。久之，与周”
琮同管勾司天监，卒。